Πρακτικό της Επιτροπής του ΟΕΕ για τα θέματα του Λογιστή Φοροτεχνικού

(2 Ιουλίου 2020)

Μέσω τηλεδιάσκεψης συνεδρίασαν τα μέλη της αρμόδιας Επιτροπής και συγκεκριμένα συμμετείχαν οι:

1.Κωνσταντίνος Κωνσταντινίδης ως Συντονιστής,

2.Μιχάλης Πόλυγγερ

3.Δημήτρης Ίσαρης

4.Παναγιώτης Θεοδωρακόπουλος

5.Απόστολος Μολιώτης

6.Δημήτρης Ηλιόπουλος

7.Αθανάσιος Νάζος

8.Σωτήριος Μητολίδης

Σχετικά με τα εργασιακά έγινε ενημέρωση από τα δυο μέλη της επιτροπής που είναι  και μέλη της τριμελής τεχνικής επιτροπής του ΟΕΕ με το υπουργείο Εργασίας για την πορεία των μέχρι εκείνη την στιγμή συναντήσεων.

Τα θέματα που τέθηκαν προς συζήτηση ήταν:

**►** οι Πλατφόρμες της ΑΑΔΕ υπολειτουργούν ,σημειώνονται μεγάλες καθυστερήσεις και όπως διαφαίνεται είναι αδύνατον να υποβληθούν οι φορολογικές δηλώσεις μέχρι 29/7/2020.Πρέπει να πεισθεί η Πολιτική ηγεσία για την παράταση των φορολογικών δηλώσεων για τα νομικά πρόσωπα και τους επιτηδευματίες μέχρι στις 28/9/2020 λόγω του απίστευτου όγκου υποχρεώσεων με τις οποίες έχει επιβαρυνθεί ο κλάδος των λογιστών φοροτεχνικών αλλά και σε συνέχεια της ανακοίνωσης της παράτασης υποβολής των ΜΥΦ μέχρι την 6/7 αλλά και το περιθώριο διορθώσεών τους έως την 28/7 δηλαδή μία μόλις ημέρα πριν την καταληκτική ημερομηνία υποβολής των Φορολογικών Δηλώσεων,

►το θέμα της Πρόσβασης των λογιστών φοροτεχνικών με φυσική παρουσία στις ΔΟΥ και σε υπηρεσίες του Δημοσίου για λογαριασμό των πελατών τους με τη χρήση της εξουσιοδότησης που τους έχει δοθεί μέσω TAXISnet,

►να μην συμπίπτουν οι ημερομηνίες υποβολής των δηλώσεων,

►να τακτοποιηθεί το θέμα της απόδοσης ΑΦΜ και ΑΜΚΑ στους μετακλητούς εργάτες,

►να δοθούν οικονομικές ενισχύσεις μέσω Προγραμμάτων ΕΣΠΑ για την μηχανοργάνωση των λογιστικών γραφείων ,

►να ζητηθεί παράταση της προθεσμίας για την ηλεκτρονική αίτηση των φοιτητών για τη χορήγηση του στεγαστικού επιδόματος μέχρι 29/7/2020.

Επίσης έγινε ενημέρωση από τον κ Κωνσταντινίδη ότι θα ανατεθεί σε δικηγόρο το θέμα των ελαχίστων ορίων αμοιβών που θα προβλεφθούν στον Κώδικα Δεοντολογίας των Λογιστών Φοροτεχνικών.

Τα μέλη της Επιτροπής αποφάσισαν να ζητήσουν από την ΚΔ του ΟΕΕ τη συμπαράσταση του σε μελλοντική απόφαση του κλάδου των Λογιστών φοροτεχνικών ως προς την αποχή τους από την υποβολή των φορολογικών υποχρεώσεων των πελατών τους ,με το ρόλο του ως θεσμικός φορέας και με την δυνατότητα που του παρέχει το θεσμικό του πλαίσιο.